Υποβολή Αιτήσεων

Οι ενδιαφερόμενοι δύνανται να υποβάλουν αίτηση καθώς και τα απαραίτητα δικαιολογητικά από τη δημοσίευση της παρούσης έως και τη Δευτέρα 21/09/2026 ηλεκτρονικά στη Γραμματεία του Τμήματος Γερμανικής Γλώσσας και Φιλολογίας,  στο https://eprotocol.uoa.gr/  (κατηγορία 05. Αίτηση Υποψηφιότητας σε Μεταπτυχιακό Πρόγραμμα Σπουδών).
[bookmark: _GoBack]Αίτηση μπορούν να καταθέσουν και όσες/όσοι δεν έχουν ακόμα ανακηρυχθεί πτυχιούχοι μέχρι την 21η/09/2026 αλλά πρόκειται να ολοκληρώσουν τις σπουδές τους και να ανακηρυχθούν πτυχιούχοι με το πέρας της εξεταστικής του Σεπτεμβρίου 2026. 
Αυτοί θα πρέπει να προσκομίσουν την βεβαίωση ολοκλήρωσης σπουδών στη γραμματεία του τμήματος πριν την εξέταση για την εισαγωγή στο ΠΜΣ. 

Οι ενδιαφερόμενες/-οι καλούνται να υποβάλουν τα ακόλουθα δικαιολογητικά:
· Αίτηση συμμετοχής 
· Βιογραφικό σημείωμα
· Αντίγραφο πτυχίου ή βεβαίωση περάτωσης σπουδών (με αναγνώριση του ακαδημαϊκού τίτλου σπουδών της αλλοδαπής  από το ΔΟΑΤΑΠ)
· Πιστοποιητικό αναλυτικής βαθμολογίας
· Δημοσιεύσεις σε επιστημονικά περιοδικά με κριτές, εφόσον υπάρχουν
· Αποδεικτικά συναφούς επαγγελματικής ή ερευνητικής δραστηριότητας, εφόσον υπάρχουν
· Φωτοτυπία δύο όψεων της αστυνομικής ταυτότητας (ή φωτοτυπία διαβατηρίου)
· Για όσες και όσους υποψήφιους δεν είναι απόφοιτοι Τμημάτων Γερμανικής Φιλολογίας της ημεδαπής ή της αλλοδαπής απαιτείται γνώση Γερμανικών τουλάχιστον σε επίπεδο Β1. Η επαρκής γνώση των Γερμανικών πιστοποιείται από τα υποβαλλόμενα συνοδευτικά δικαιολογητικά. Τα πιστοποιητικά γλωσσομάθειας μπορούν να προέρχονται από οποιονδήποτε αναγνωρισμένο ελληνικό ή ξένο φορέα.
· Για τους αλλοδαπούς υποψήφιους απαιτείται πιστοποιητικό Ελληνομάθειας, τουλάχιστον σε επίπεδο Β1. 
· Αναγνώριση ακαδημαϊκού τίτλου σπουδών της αλλοδαπής

